માનવમિત્ર, ગાંધીનગર : પાટીદાર નેતા હાર્દિક પટેલ અને રાજ્યપાલ ઓ.પી કોહલી વચ્ચે કાલે મુલાકાત યોજાઈ હતી. હાર્દિક પટેલે લેખિતમાં રાજ્યપાલને જણાવ્યું હતું કે છેલ્લા ઘણાં વર્ષોથી રાજ્યમાં જે ચાલી રહ્યું છે તેની સામે અમે અવાજ ઉઠાવી રહ્યાં છીએ પરંતુ ભાજપ સરકાર અમેને તેમ કરતાં રોકી રહી છે તેમજ અમારી પર રોજ નવા નવા કેસ દાખલ કરવામાં આવે છે. હાર્દિકે ભાજપ સરકાર પર આક્ષેપ કર્યો હતો કે પાસ પોતાની પ્રવુતિઓ બંધ કરી દે એ માટે આ રીતે રાજનીતિ કરીને અમને હેરાન કરવામાં આવે છે. વધુમાં હાર્દિક પટેલે જણાવ્યું હતું કે ચુંટણી સમયે અમારી પ્રત્યેક સભામાં ચુંટણી પાંચ દ્વારા નજર રાખવામાં આવતી હતી તેમજ અમારી હેરાનગતિ પણ કરવામાં આવી હતી.